Bergey's Manual of Systematic Bacteriology

Bergey's Manual of Systematic Bacteriology (Bergey-ren Bakteriologia Sistematikoaren Eskuliburua, euskaraz) bakterio eta prokarioto guztien izendapen eta sailkapena egiten duen liburu ofiziala da, lehenbizikoz 1923an argitaratu zena. David Hendricks Bergey mikrobiologo estatubatuarrak sortu zuen, bakterioen taxonomia ofiziala abian jartzeko.

Bakterioen eta, orokorrean, prokariotoen genero- eta espezie-izaera finkatzeko beren ezaugarri biokimiko, genetiko eta molekularrak aintzakotzat hartzen dira, batik bat.

Bakterio edo prokarioto berri bat identifikatzen denean, horren berri eman behar zaio International Journal of Systematic Bacteriology erakundeari. Honek bakterio berriaren aurkikuntza baieztatzen duenean Bergey's Manual of Systematic Bacteriology-an sartzeko bidea irekitzen da.

Sortu zenetik, Bergey-ren eskuliburua aldian-aldian eguneratzen joan da. 1980an aldaketa bat gertatu zen, eta eskuliburua hainbat liburukitan argitaratzen hasi zen. Gaur egun (2022an), eskuliburua bost liburukitan banatzen da:

Lehenengo liburukia (2001ean): Arkeobakterioak eta bakterio fototrofoak

Bigarren liburukia (2005ean): Proteobacteria. Hiru liburutan sailkatua:
Sarrerako saioak 
Gammaproteobacteria .
Beste Proteobacteria batzuk 

Hirugarren liburukia (2009an): Firmicutes 

Laugarren liburukia (2011an): Bacteroidetes, Spirochaetes, Tenericutes (Mollicutes), Acidobacteria, Fibrobacteres, Fusobacteria, Dictyoglomi, Gemmatimonadetes, Lentisphaerae, Verrucomicrobia, Chlamydiae, e Planctomycetes

Bosgarren liburukia (2012an): Actinobacteria 

Bergey-ren eskuliburuen azken edizioetan ARN-r-aren sekuntziazioaren ikerketetatik sortu diren hainbat kontzpetu barneratu dira, bakterioen sailkapena egiterakoan , eta kontzeptu horiek aurreko informazio konbentzionalarekin bateratu dira.

Erreferentziak

Kanpo estekak 

 Mikrobiologia
 Bakterioak